Diari Oficial de la Generalitat Valenciana


Sumari del DOGV 6815, del 10-07-2012 (2012/6288)

Notificació de la sentència dictada en el juí ordinari número 5/2011.
---------------------------------------------------------------------

### Dades del document

Número de DOGV
:   6815

Data del DOGV
:   10-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6288


Organisme emissor
:   Jutjat de Primera Instància Número 2 de Nules

Tipus de document
:   Edicte

Notificació de la sentència dictada en el juí ordinari número 5/2011. [2012/6288]  
Juí ordinari número 000005/2011  
Eugenio Ángel Martín Sánchez, secretari del Jutjat de Primera Instància número 2 de Nules, faig saber:  
Que en el juí referenciat s'ha dictat la sentència de 5 d'abril de 2012, que té l'encapçalament i la dispositiva que, literalment, són com seguix:  
«Sentència número 18/2012  
Part demandant: Caixa d'Estalvis de València, Castelló i Alacant, Bancaixa.  
Advocat: Óscar Mercé Semper.  
Procuradora: Eva María Pesudo Arenós.  
Part demandada: Manuela García-Consuegra García-Valdelomar.  
Advocat/ada: -.  
Procurador/a: -.  
Jutgessa: Laura Alamán Pla.  
Lloc: Nules.  
Data: 5 d'abril de 2012.  
Objecte del juí: reclamació de quantitat procedent d'un contracte de targeta Visa concertada entre les parts.  
Antecedents de fet  
Primer. La procuradora dels tribunals Eva María Pesudo Arenós, en nom i representació de la Caixa d'Estalvis de València, Castelló i Alacant, Bancaixa, va presentar amb data 21 de desembre de 2010 una demanda de juí ordinari en reclamació d'una quantitat contra Manuela García-Consuegra García-Valdelomar, derivada de l'incompliment d'un contracte de targeta Visa concertat entre les parts, i en la qual suplicava, després d'adduir els fets i fonaments de dret que estimava pertinents a la seua reclamació, que "es dicte sentència en què es condemne la demandada al pagament de la quantitat de 10.096,95 euros, més els interessos al tipus pactat de demora i les costes causades [?]".  
  
Dispositiva  
Estime íntegrament la demanda presentada per la representació processal de la Caixa d'Estalvis de València, Castelló i Alacant, Bancaixa, contra Manuela García-Consuegra García-Valdelomar, i la condemne a pagar la quantitat de 10.096,95 euros, més els interessos de demora pactats des de la data de la interpel·lació judicial (21.12.2010), així com al pagament de les costes processals.  
  
Notifiqueu esta resolució a les parts, com també que és susceptible de recurs d'apel·lació davant de l'Audiència Provincial de Castelló.   
  
El recurs s'interposarà per mitjà d'un escrit presentat en este Jutjat en el termini de 20 dies hàbils, comptadors des de l'endemà de la notificació, en què s'exposen les al·legacions en què es basa la impugnació, a més d'esmentar la resolució contra la qual apel·la i les decisions que impugna.  
Informació sobre el depòsit per a recórrer: de conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució cal constituir un depòsit, que es tornarà només en el cas que el recurs siga estimat.  
El depòsit s'ha de constituir a través d'un ingrés en el compte de depòsits i consignacions, obert a nom d'este Jutjat i amb destinació a este expedient concret, de la quantitat objecte de depòsit, en què caldrà especificar, en l'apartat "Concepte" del document d'ingrés, que es tracta d'un "recurs", seguit del codi i tipus concret del recurs de què es tracte, tal com es detalla en taula annexa.  
  
  
Expediu el certificat d'esta sentència per a unir-lo a les actuacions i incorporeu l'original al llibre de sentències.  
Esta és la meua sentència, que pronuncie, mane i firme. Laura Alamán Pla, jutgessa del Jutjat de Primera Instància i Instrucció número 2 de Nules.»  
Atés que es desconeix el domicili o la residència actuals de la demandada, Manuela García-Consuegra García-Valdelomar, de conformitat amb les disposicions de l'article 497 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana per a dur a terme la diligència de notificació de la sentència esmentada.  
  
Nules, 14 de juny de 2012.- El secretari judicial: Eugenio Ángel Martín Sánchez.